Prillitoos

"Prillitoos" on Eesti Televisiooni saade eakatele inimestele ja ka eakatest inimestest. Esimene saade oli eetris 30. oktoobril 1983. 

Esimesed saated läksid eetrisse pealkirjaga "Lõunatund". Pealkirja "Prillitoos" leidis saatele aga peagi toimetaja Helgi Oiderma. Galerii: "Prillitoos" tähistas 35. sünnipäeva. ERR Menu. 24.10.2018.

Sarisaate looja ja kauaaegne saatejuht oli teleajakirjanik ja ajakirjandusõppejõud Hagi Šein. Seejärel olid saatejuhid  Koidu Kenapea (al.1986), Hille Tarto, Kadri Pihelo, Heiki Meeri ja Ela Tomson. Pikemat aega olid saate toimetajad Hille Tarto ja Elve Tonts.

Pensionäride Liidu sünd
1989. aastal käis Hagi Šein saates välja mõtte, et pensionärid võiksid luua oma organisatsiooni. Televaatajate tagasiside oli aktiivne, saate toimetusse saabusid sajad soovi- ja toetusavaldused. Nii loodigi Eesti Pensionäride Liit, mille asutamiskoosolek peeti Eesti Raadio Valges saalis 30. märtsil 1990.

"Prillitoosi" uuenduskuurid
Alates 2009. aasta jaanuarist võeti kasutusele uus saateformaat ja saadet hakkas tootma Haridusmeedia OÜ. Autor oli Anne Lill, saatejuhid Diana Lorents, Hans Kaldoja ja Ewe Kaselaan. 

2011. aastast juhib "Prillitoosi" Reet Linna.Hendrik Alla. Telelegend Reet Linna sai «Prillitoosi» jaoks küpseks. Postimees.ee, 03.09.2011. Just "Prillitoosi" saatejuhina tunnistati Reet Linna 2019. aasta Eesti filmi- ja teleauhindade galal parimaks naissaatejuhiks.Parim film "Seltsimees laps", parimad saatejuhid Taukar ja Linna: selgusid kõige-kõigemad tele- ja filmitegijad!. Kroonika/Delfi. 01.04.2019.

Vaadatavus
Alates 2011. aastast hakkas vahepeal populaarsust kaotanud "Prillitoosi" vaatajate arv uuesti kosuma. Kui 2011. aasta oktoobris oli "Prillitoosil" 85 000 vaatajat,Hendrik Alla. «Prillitoos» edestab skandaalset seksisaadet. Postimees.ee. 08.11.2011. siis 2018. aasta oktoobris juba 112 000 vaatajat.Näosaate avaosa tõusis teletabeli tippu, esikümnesse jõudis ka "Prillitoos". ERR Menu. 09.10.2018.

Viited


 Välislingid 
Saate tutvustus Eesti Televisiooni kodulehel

Kategooria:Eesti telesaated
Kategooria:Eesti Televisiooni telesaated